**JUDEŢUL SATU MARE *Anexa 1 la Proiectul de hotărâre nr. \_\_\_\_\_\_\_\_\_\_\_\_\_2021***

**CONSILIUL JUDEŢEAN**

**DIRECŢIA DEZVOLTARE REGIONALĂ**

**ACORD DE PARTENERIAT PENTRU PENTRU DEZVOLTARE LOCALĂ**

**Încheiat între:**

1. ASOCIAȚIA AGES, cu sediul în mun. Satu Mare, Str. Gh. Barițiu nr. 50, 440135, Satu Mare județul Satu-Mare, având CUI 27252204, reprezentată prin Csengeri Zsolt - președinte, denumită în continuare “AGES”,

2. ASOCIAȚIA DE DEZVOLTARE INTERCOMUNITARĂ JUDEȚUL SATU MARE, cu sediul în mun. Satu Mare, Piața 25 OCTOMBRIE nr. 1, județul Satu Mare, având CUI 34007526, reprezentată prin dna. Nicoleta Lașan - director executiv, denumită în continuare “ADI”,

și

JUDEŢUL SATU MARE, prin Consiliul Județean Satu Mare, cu sediul în Satu Mare, P-ţa 25 Octombrie nr.1, cod fiscal 3897378, cont RO88TREZ54624510220XXXXX deschis la Trezoreria Municipiului Satu Mare, reprezentat legal prin dl. Pataki Csaba, în calitate de Preşedinte al Consiliului Judeţean Satu Mare, denumit în continuare “JUDEȚUL”,

în vederea creării și dezvoltării unui Parteneriat pentru Dezvoltare Locală în cadrul proiectului „Consolidarea capacității ONG-urilor și a partenerilor sociali de a se implica în formularea și promovarea dezvoltării la nivel local, în județul Satu Mare” finanțat prin Programul Operațional Capacitate Administrativă, Cererea de proiecte POCA/659/2/1 (CP14/2021 pentru regiunile mai puțin dezvoltate) Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local.

**Preambul**

Asociația AGES, în calitate de lider de proiect, și Asociația de Dezvoltare Intercomunitară Județul Satu Mare, în calitate de partener, vor depune spre finanțare proiectul„Consolidarea capacității ONG-urilor și a partenerilor sociali de a se implica în formularea și promovarea dezvoltării la nivel local, în județul Satu Mare” finanțat prin POCA/659/2/1.

Obiectivul general al proiectului este acela de a consolida capacitatea organizațiilor non-guvernamentale și a Asociaţiei de Dezvoltare Intercomunitară Judeţul Satu Mare de a se implica în dezvoltarea la nivel local. Unul dintre obiectivele specifice ale proiectului îl reprezintă crearea unui parteneriat pentru dezvoltare locală între Asociația AGES, Asociația de Dezvoltare Intercomunitară Județul Satu Mare și Județul Satu Mare, reprezentat prin Consiliul Județean Satu Mare. Parteneriatul pentru dezvoltare locală va fi activ timp de cel puțin 20 de luni, respectiv respectiv 14 luni perioada de implementare a proiectului și 6 luni după finalizarea proiectului.

**Obiectul Acordului**

Obiectul acordului îl reprezintă colaborarea dintre părți pentru dezvoltare locală printr-o serie de acțiuni și activități care să conducă la consolidarea capacității organizațiilor non-guvernamentale și Asociației de Dezvoltare Intercomunitară Județul Satu Mare de a se implica în formularea și promovarea dezvoltării la nivel local.

**Principiile de bună practică ale parteneriatului**

1. Partenerii trebuie să contribuie la realizarea obiectivelor parteneriatului și să își asume responsabilitățile care le revin, așa cum sunt acestea stabilite și repartizate în cadrul prezentului Acord de Parteneriat și în Regulamentul de Organizare și Funcționare a Parteneriatului.

2. Părțile trebuie să se consulte în mod regulat și să se informeze reciproc asupra tuturor aspectelor privind evoluția parteneriatului.

3. Partenerii trebuie să implementeze activitățile alocate, cu respectarea celor mai înalte standarde profesionale și etice.

**Drepturi și obligații ale partenerilor**

**Asociația AGES și Asociația de Dezvoltare Intercomunitară Județul Satu Mare:**

1. Vorimplementa proiectul și vor utiliza sumele alocate conform obiectivelor stabilite și în concordanță cu criteriile de finanțare POCA;

2. Vor informa în mod constant Consiliul Județean Satu Mare cu privire la implementarea proiectului și posibilele modificări survenite, dar și cu privire la rezultatele proiectului;

3. Vor consulta Consiliul Județean cu privire la activitățile derulate în cadrul proiectului;

4. Vor asigura funcționalitatea parteneriatului pentru dezvoltare locală, pentru cel puțin 6 luni după finalizarea proiectului POCA prevăzut, și vor întocmi un raport de activitate de funcționare a parteneriatului.

**Județul Satu Mare:**

1. Va sprijini Asociația AGES și Asociația de Dezvoltare Intercomunitară Județul Satu Mare în implementarea activităților proiectului, conform Regulamentului de organizare și funcționare a parteneriatului;

2. Va informa partenerii cu privire la circumstanțele relevante care pot avea impact asupra performanței și implicării sale în cadrul proiectului.

**Perioada de valabilitate a acordului**

Acordul de parteneriat este valabil pe perioada de implementare a proiectului și pe o perioadă de minim 6 luni de la data finalizării proiectului ce va fi depus spre finanțare în cadrul cererii de proiecte POCA/659/2/1.

Acordul de parteneriat poate fi modificat, completat sau prelungit cu acordul scris al părților, prin act adițional.

**Încetarea acordului de parteneriat**

1. Prezentul acord de parteneriat încetează la data ajungerii la termen.

2. Prezentul acord de parteneriat poate înceta înainte de termen, cu acordul scris al părților, la cererea motivată a uneia dintre părți.

3. Prezentul acord de parteneriat încetează în cazul în care nu va fi finanțată cererea de finanțare depusă de către Asociația AGES și Asociația de Dezvoltare Intercomunitară Județul Satu Mare în cadrul Cererii de proiecte POCA/659/2/1.

4. Prezentul acord de parteneriat încetează de drept în caz de forță majoră, așa cum este definită de lege.

**Dispoziții finale**

1. Soluţionarea oricăror litigii se va face pe cale amiabilă, iar în caz de neînţelegeri, părţile vor putea apela la instanţele judecătoreşti române competente.

2. Implicarea Județului Satu Mare prin Consiliul Județean Satu Mare în cadrul proiectului nu implică alocarea de resurse financiare; toate activitățile proiectului în care va fi implicat Județul Satu Mare vor fi susținute financiar de către Asociația AGES și Asociația de Dezvoltare Intercomunitară Județul Satu Mare.

Prezentul acord de parteneriat a fost redactat și semnat în 3 exemplare originale, câte unul pentru fiecare parte contractantă, azi \_\_\_\_\_\_\_\_\_\_ 2021 și este valabil 20 de luni de la data începerii proiectului „Consolidarea capacității ONG-urilor și a partenerilor sociali de a se implica în formularea și promovarea dezvoltării la nivel local, în județul Satu Mare”.

**Asociaţia AGESA.D.I. Județul Satu Mare Judeţul Satu Mare**

**Consiliul Judeţean Satu Mare**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**PREȘEDINTE DIRECTOR EXECUTIV PREŞEDINTE**

|  |  |
| --- | --- |
| **PREȘEDINTE**  **Pataki Csaba** | **DIRECTOR EXECUTIV,**  **Direcția dezvoltare regională**  **Ştern Felicia Cristina** |

Red/teh: L.L.R. Ex:5