**JUDEŢUL SATU MARE *Anexa 2 la Proiectul de hotărâre nr. \_\_\_\_\_\_\_\_\_\_\_\_\_2021***

**CONSILIUL JUDEŢEAN**

**DIRECŢIA DEZVOLTARE REGIONALĂ**

**REGULAMENT DE ORGANIZARE ȘI FUNCȚIONARE A PARTENERIATULUI PENTRU DEZVOLTARE LOCALĂ**

Prezentul Regulamentul prezintă informații concrete cu privire la modul de îndeplinire a obiectivelor prevăzute în cadrul Acordului de parteneriat pentru dezvoltare locală încheiat între Asociația AGES, Asociația de Dezvoltare Intercomunitară Județul Satu Mare și Județul Satu Mare în vederea îndeplinirii scopului pentru care a fost constituit parteneriatul.

Asociația AGES, în calitate de lider de proiect, și Asociația de Dezvoltare Intercomunitară Județul Satu Mare, în calitate de partener, intenționează să depună spre finanțare proiectul „Consolidarea capacității ONG-urilor și a partenerilor sociali de a se implica în formularea și promovarea dezvoltării la nivel local, în județul Satu Mare” finanțat prin Programul Operațional Capacitate Administrativă 2014-2020, Cererea de proiecte POCA/659/2/1, având ca scop consolidării capacității organizațiilor non-guvernamentale și Asociației de Dezvoltare Intercomunitară Județul Satu Mare de a se implica în formularea și promovarea dezvoltării la nivel local.

Activitățile proiectului includ:

* dezvoltarea a trei module de formare acreditate de către Autoritatea Națională pentru Calificări, în domeniile Elaborarea politicilor publice (Manager îmbunătățire procese – cod COR 242108), Facilitator de dezvoltare comunitară (– cod COR 341204) și Planificarea strategică (Specialist îmbunătățire procese – cod COR 242102).
* dezvoltarea capacității partenerilor sociali și a ONG-urilor prin derularea a câte un curs în domeniile mai sus menționate cu participarea unui număr de 15 persoane/curs.
* identificarea și dezvoltarea de către participanții la modulele de formare a unor propuneri de instrumente de monitorizare și evaluare independentă a politicilor și a strategiilor la nivel local;
* identificarea și dezvoltarea de către participanții la modulele de formare a unor proceduri, mecanisme pentru susținerea și promovarea dezvoltării la nivel local și de interacțiune cu autoritățile și instituțiile administrației publice;
* dezvoltarea prin consultare cetățenească a unor mecanisme de consultare a autorităților și instituțiilor publice cu ONG-urile, partenerii sociali, instituțiile de învățământ superior acreditate, precum și a cetățenilor în elaborarea politicilor și strategiilor la nivel local;
* sprijinirea de iniţiative de dezvoltare a responsabilităţii civice, de implicare a comunităţilor locale în viaţa publică și de participare la procesele decizionale, prin promovare a egalități de șanse și nediscriminării, precum și a dezvoltării durabile;
* elaborarea unei propuneri de politici alternative la politicile publice inițiate de guvern privind accesarea de fonduri europene ca strategie a dezvoltării locale prin implicare cetățenească prin structuri de tip asociativ și promovarea acesteia
* organizarea și derularea a 5 vizite de lucru și schimb de experință pentru personalul și voluntarii asociației de dezvoltare intercomunitară, precum şi ai partnerului ONG, la orgnaizații cu activități similare din țară.

Aceste activități vor fi organizate de către Asociația AGES și Asociația de Dezvoltare Intercomunitară Județul Satu Mare, iar Județul Satu Mare va sprijini implementarea acestora prin:

1. alocarea de resurse umane pentru participare la modulele de formare acreditate (cel puțin 2 persoane/modul de formare), precum și la conferințele de prezentare/încheiere a proiectului (cel puțin 2 persoane/conferință);

2. colaborare, în sensul furnizării de informații, cu experții Asociației AGES și a Asociației de Dezvoltare Intercomunitară Județul Satu Mare în elaborarea următoarelor studii: Studiu privind fluxul de procese decizionale la nivelul Consiliului Județean Satu Mare, Studiu privind liderii de opinie locală, Studiu privind strategiile de dezvoltare la nivelul Consiliului Județean și a UAT-urilor din județul Satu Mare;

3. sprijin în promovarea mecanismelor de consultare a autorităților și instituțiilor publice cu ONG-urile, partenerii sociali, instituțiile de învățământ superior acreditate, precum și a cetățenilor în elaborarea politicilor și strategiilor la nivel local.

Metodologia de colaborare între parteneri în vederea implementării acordului include:

1. întâlniri periodice la fiecare șase luni pentru evaluarea stadiului de implementarea a proiectului pe durata implementării proiectului;

2. întâlniri regulate pe o perioadă de 6 luni de la finalizarea proiectului constând în 3 ședințe de lucru în vederea analizării gradului de creșterea a capacității capacității organizațiilor non-guvernamentale și Asociației de Dezvoltare Intercomunitară Județul Satu Mare de a se implica în formularea și promovarea dezvoltării la nivel local pe diferite tematici (planificarea strategică și teritorială, mobilitate și transport public, accesare de fonduri europene etc.).

La aceste întâlniri vor participa experții celor două asociații partenere în cadrul proiectului și reprezentanți desemnați din partea Consiliului Județean Satu Mare și se vor finaliza prin întocmirea unor rapoarte ale întâlnirilor.

Experții Asociației AGES și ai Asociației de Dezvoltare Intercomunitară Județul Satu Mare vor elabora un raport de activitate de funcționare a parteneriatului (document care va fi transmis AM la 6 luni după finalizarea proiectului pentru a dovedi funcționalitatea parteneriatelor).

Prezentul regulament a fost redactat și semnat în 3 exemplare originale, câte unul pentru fiecare parte contractantă, azi \_\_\_\_\_\_\_\_\_\_ 2021 și este valabil 20 de luni de la data începerii proiectului „Consolidarea capacității ONG-urilor și a partenerilor sociali de a se implica în formularea și promovarea dezvoltării la nivel local, în județul Satu Mare”.

**Asociaţia AGESA.D.I. Județul Satu Mare Judeţul Satu Mare**

**Consiliul Judeţean Satu Mare**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**PREȘEDINTE DIRECTOR EXECUTIV PREŞEDINTE**

|  |  |
| --- | --- |
| **PREȘEDINTE**  **Pataki Csaba** | **DIRECTOR EXECUTIV,**  **Direcția dezvoltare regională**  **Ştern Felicia Cristina** |

Red/tehn: L.L.R. Ex:5